Modum

**Modum** er en kommune sør og vest for Tyrifjorden i Buskerud fylke på Østlandet. Den grenser i nord til Krødsherad og Ringerike, i øst til Hole, Drammen og Lier, i sør til Øvre Eiker, og i vest til Sigdal. Modum kommune dekker 517&nbsp;km² og hadde  innbyggere per 1. januar 2009.

## Geografi
Kommunen omfatter sørsiden av Tyrifjorden og skogområdene i Finnemarka mot Lier, dalføret fra Tyrifjorden sørover langs Drammenselva til Øvre Eiker, og sidedalene langs Snarumselva og nedre del av Simoa. 

Tyrifjorden dreneres ved Vikersund, der vannet faller gjennom et kort stryk ned til Bergsjøen, som ved Geithus går over i Drammenselva. Denne elva mottar vann fra to store sideelver, (Snarumselva og Simoa). Alle disse elvene har hver seg flere store og små fosser, og disse har vært energikilder for mange ulike virksomheter og industrier gjennom mer enn 500 år.

Størstedelen av befolkningen er konsentrert i tettstedene Vikersund, Geithus og Åmot.

Kommunens høyeste topp er Lauvåsen 704,88 moh, i Finnemarka øst i kommunen.

### Verneområder
Verneområder i Modum kommune:
* Grønknuten naturreservat, opprettet 9. juli 1993, 10&nbsp;453 da
* Dokkene naturreservat, opprettet 10. juni 2005, 399 da
* Finnemarka naturreservat, opprettet 9. juli 1993, 19&nbsp;668 da
* Ramfoss naturreservat, opprettet 13. desember 2002, 427 da
* Tyrifjorden dyrefredningsområde, opprettet 27. august 1954, 5&nbsp;121 da
* Ullhaugtoppen naturminne, opprettet 15. januar 1988, 10 da
* Vassbunn naturreservat, opprettet 22. juni 2018 (cirka 119 daa, hvorav cirka 57 dekar landareal)
* Vikersund–Bergsjø biotopvernområde, opprettet 22. juni 2018 (cirka 3 232 daa, hvorav cirka 200 dekar landareal)

## Samfunn
### Kirker i Modum
*Gulsrud kirkested
*Vikersund kirkested
*Vike kirkeruin
*Nykirke kirkested
*Heggen kirke
*Rud kirkested
*Åmot kirke
*Vestre Spone kirke
*Olavskirken på Modum Bad

### Kommunikasjoner
Modum har et stor og sammensatt veinett. Riksvei 350 er hovedveien gjennom kommunen, mot nord til Hønefoss og mot sør til Hokksund og Drammen. Fylkesvei 144 er lokalvei øst for Drammenselva, sør for Geithus. Fylkesvei 149 går sørover fra Åmot på vestsiden av Drammenselva til tettstedet Skotselv i nabokommunen Øvre Eiker. Fylkesvei 287 tar av vestover fra Åmot og fører til Sigdal langs elva Simoa. Fylkesvei 148 går nordover fra Åmot og gir forbindelse til bygda på vestsiden av Snarumselva. Fra Vikersund går Fylkesvei 280 mot østsiden av den samme elva forbi Snarum kirke og videre til Krøderen og riksvei 7 som fortsetter gjennom Hallingdal. Fylkesvei 284 går fra Vikersund gjennom hele Øst-Modum langs Tyrifjorden og Holsfjorden til Sylling i Lier kommune.

En av landets eldste jernbaner ble bygd for å lette transporten av trelast langs Drammensvassdraget; i 1868 var Randsfjordbanen ferdig fra Drammen til Vikersund og ga kommunen jernbaneforbindelse med utskipingshavn. Videre togforbindelse til Oslo kom ikke før i 1872. Randsfjordbanen ble forlenget via Hønefoss til endestasjonen Randsfjord i sørenden av innsjøen av samme navn. 

Fra Vikersund ble det bygd en sidelinje til Krøderen. Med båtforbindelse over Krøderen til Gulsvik, var dette den første jernbaneforbindelsen mot Bergen. I dag er Krøderbanen en museumsbane, og togene på Bergensbanen kjøres nå via Randsfjordbanen og Hønefoss. Enkelte avganger har stopp på Vikersund stasjon i kommunen. Lokaltogene på strekningen opphørte i 2001.

### Tettsteder
Kommunen har tettstedene Sysle, Åmot, Geithus og administrasjonssenteret Vikersund. Kommunen er fra naturens sider oppdelt, og de ulike delene har vært omtalt som Øst-Modum, Midt-Modum og Vest-Modum , samt flere bygder, blant annet Snarum. Kommunesenteret Vikersund ligger ved sørenden av Tyrifjorden.

### Næringsliv
Den største arbeidsgiveren i Modum er kommunen, som sysselsetter i alt rundt 800 årsverk. Entreprenøren Albert Kr. Hæhre følger så med ca. 200 årsverk. Deretter kommer Modum Bad, med rundt 225 årsverk. Den største industribedriften i kommunen er Elko AS med 130 årsverk. Tyrifjord Hotell er et overnattingssted i Modum etablert i 1981.

### Skoler
*Vikersund skole
*Enger skole
*Stalsberg skole
*Sysle skole
*Nordre Modum ungdomsskole
*Søndre Modum ungdomsskole
*Buskerud videregående skole

### Institusjoner
Modum Bad er en landsdekkende institusjon for behandling av psykiske lidelser.

## Politikk

Se også utfyllende artikkel: Kommunestyrevalg i Modum. 

### Kommunestyrevalget 2023

## Historie
Modum er en betydelig jord- og skogbrukskommune, og mye tyder på at folk tidlig ble oppmerksomme på mulighetene som fantes i denne bygda. Helleristningsfeltene i Katfoss ved Geithus er ca. 6.000 år gamle og vitner om tidlig bosetning.

Bygdebøker fra Modum og Lier nevner bosetning i Finnemarka fra 1600-tallet, og Glitregårdene kan være ryddet tidligere. Navnet var i 1528 stavet Glittre, trolig et bruk stykket opp ved finnebosetningen som tok til rundt 1650. Presten på Heggen hadde en sag der, og de første finnene ryddet i prestens skog. Den lille Glitresagen tilhørte i 1658 Gabriel Pedersens enke på Bragernes. I 1654 opplyses at Jøsslia lå under presteboet som seterbruk, og var bygslet bort til noen finner som også bygslet Åsemyr og Sandungen.

Gjennom 17-, 18- og 1900-tallet gikk Modum stadig mer i retning av å bli en industrikommune. Blaafarveværket var en stor bergverksbedrift med ca. 1900 ansatte rundt år 1840. Geithus og Kattfoss har hatt en betydelig papir- og celluloseindustri i mange år. I 1868 var Randsfjordbanen ferdig fra Hokksund til Vikersund. Vikersund er nå kommunens eneste operative jernbanestasjon.

Kommunen har dessuten mange fossefall, noe som har gitt muligheten til utbygging av en rekke kraftstasjoner. De største er Kaggefoss kraftverk, Embretsfoss kraftverk og Gravfoss II kraftverk.

### Kulturminner
Liste over kulturminner i Modum
*Blaafarveværket, industrianlegg og gruver for produksjon av kobolt; nå museum
*Mælum i Modum, fredet våningshus oppført 1707
*Enger i Modum, våningshus, fredet i 1923
*Heggen prestegård, gårdstun, fredet 1991
*Modum Bad, bl.a. park og grøntanlegg
*Buskerud hovedgård, en rekke arkeologiske funn på gården
*Korketrekkeren i Modum, fredet veihistorisk anlegg
*Geithus bru, verneverdig bru, vernet i reguleringsplan
*Krøderbanen, Norges lengste museumsjernbane
*Katfoss, bergkunst, flere lokaliteter i elva
*Furumo i Modum, fangstlokalitet
*Bademoane, kullfremstillingsanlegg
*Brustigåsen, bygdeborg
*Hassel gruve, som tilhørte Hassel Jernværk, nord for gården Hassel ved Skotselv

## Kultur
### Severdigheter

* Blaafarveværket – en av landets mest besøkte turistattraksjoner. På selve Værket arrangeres hver sommer en kunstutstillinger med kjente kunstnere. Øvrige attraksjoner på området er flere kafeer, koboltmuseum og Barnas bondegård. Blaafarveværket omfatter også Nyfossum (direktørbolig), Nymoen nr. 9, Haugfoss (landhandel og spisested), koboltgruvene og Th. Kittelsen-museet.
* Vikersundbakken – verdens største hoppbakke siden 2011, bygget første gang i 1936. Siste bakkerekord er også verdensrekorden på 253,5 meter og ble satt av Stefan Kraft i 2017. 
* Krøderbanen – Norges lengste museumsjernbane (26&nbsp;km.) går fra Vikersund til Krøderen, med westernforestilling i «Deadwood city» på Kløftefoss.
* Heggen kirke – korskirke fra 1200-tallet, Modums eldste bygning.
* Ole Einars Standplass – statue av skiskytteren Ole Einar Bjørndalen som ble avduket 13. september 2008, og rasteplass.

### Media
### TV
*[[TV Modum|TVModum]]* er en selvstendig reklamefinansert lokal-TV-kanal, som sender lokale nyheter og annet lokalt innhold på Modum Kabel-TVs nett i Modum kommune og på Internett.

### Aviser
* *[[Bygdeposten]]* - Lokalavis med base i Vikersund. Både nettavis og papiravis. Papiravisen utkommer hver tirsdag, torsdag og lørdag. Opplag 6900 (2021). Bygdeposten dekker Modum, Krødsherad, Sigdal og Øvre Eiker (Midt-Buskerud) 
* *[[Drammens Tidende]]* – Regionalavisens eneste gjenværende lokalkontor ligger i Vikersund, og har en til to journalister som dekker Modum, Sigdal og Krødsherad.

### Radio
* *[[Radio Modum]]* – nærradiokanal med base i Geithus. Kanalen hadde nedslagsfelt i Modum, Sigdal, Krødsherad, samt deler av Øvre Eiker og Ringerike, og var en allmennradio med kristen profil. Den gikk konkurs og la ned driften den 15. januar 2015, men gjenoppsto 10. september 2015.

## Referanser




## Eksterne lenker
* 
*  Modum kommune - hjemmeside
* Kommunefakta Modum - Statistisk sentralbyrå 
* 
* Blaafargeværket og Koboltgruvene
* Krøderbanen - Norges lengste museumsjernbane 
* Vikersundbakken
* Modum Bad
*  Modum Næringsråd